ལས་ཁུངས་དང་།རྩ་འཛུགས།མི་སྒེར་བཅས་ཚང་མར་རྒྱལ་ཁབ་ཀྱི་རིག་དངོས་སྲུང་སྐྱོབ་བྱ་རྒྱུའི་འོས་འགན་ཡོད།རིམ་པ་ཁག་གི་མི་དམངས་སྲིད་གཞུང་གིས་རིག་དངོས་སྲུང་སྐྱོབ་ལ་མཐོང་ཆེན་དང་།ཡང་དག་པའི་སྒོ་ནས་དཔལ་འབྱོར་འཛུགས་སྐྲུན་དང་།སྤྱི་ཚོགས་འཕེལ་རྒྱས།རིག་དངོས་སྲུང་སྐྱོབ་བཅས་བར་གྱི་འབྲེལ་བ་ཐག་གཅོད་བྱས་ནས།རིག་དངོས་ཀྱི་བདེ་འཇགས་ལ་འགན་སྲུང་ཏན་ཏིག་ཐུབ་པ་བྱེད་དགོས།རྩ་བའི་འཛུགས་སྐྲུན་དང་ཡུལ་སྐོར་འཕེལ་རྒྱས་ཀྱི་ཐད་ངེས་པར་དུ་རིག་དངོས་སྲུང་སྐྱོབ་ལས་དོན་གྱི་བྱེད་ཕྱོགས་སྲུང་བརྩི་ཞུས་ནས།དེ་འབྲེལ་བྱེད་སྒོ་སྤེལ་སྐབས་རིག་དངོས་ལ་སྐྱོན་ཆག་མི་ཕོག་པ་བྱེད་དགོས།སྤྱི་བདེ་ལས་ཁུངས།བཟོ་ཚོང་སྲིད་འཛིན་དོ་དམ།འགག་སྒོ།གྲོང་ཁྱེར་དང་གྲོང་གསེབ་ཀྱི་འཆར་བཀོད་སྡེ་ཁག་བཅས་དང་།འབྲེལ་ཡོད་ཀྱི་རྒྱལ་ཁབ་ལས་ཁུངས་གཞན་དག་བཅས་ཀྱིས་བཅའ་ཁྲིམས་ཀྱི་གཏན་འབེབས་ལྟར་ནན་ཏན་ངང་རིག་དངོས་སྲུང་སྐྱོབ་ཀྱི་འགན་འཁྲི་འཁུར་བ་དང་རིག་དངོས་སྲུང་སྐྱོབ་ཀྱི་སྒྲིག་ལམ་སྲུང་དགོས།